Albert Ólavur Ellefsen (født 22. september 1959 i Miðvágur) er en færøsk forretningsmand og lokalpolitiker (FF). Han er uddannet fra Føroya Handilsskúli og arbejdede i fiskesalgssamvirket Føroya Fiskasøla 1981–88 og en periode i 1987 i Føroya Banki. Han var økonomiansvarlig hos vinduesproducenten Føroya Gluggi 1989–90, regnskabsfører i Føroya Fiskavirking 1990–1997, salgsleder i Sandoy Seafood i 2007 og direktør i Faroe Finance i 2007. Ellefsen har vært personalechef i Fiskirannsóknarstovan siden juni 2007. Ellefsen har været aktiv indenfor idrætslivet på flere områder; han har været færøsk mester i fodbold to gange med Havnar Bóltfelag som hjælpetræner. Senere har han også været cheftræner for holdet. Han var den første formand for den lokale idrætsklub FS Vágar efter stiftelsen i 1993. Ellefsen har været medlem af kommunalbestyrelsen i Vágar siden 2009, og var borgmester 2009–12. Albert Ellefsen er sønnesøn af Fólkaflokkurin-politikeren Sámal Ellefsen og beslægtet med brødrene Pauli Ellefsen og Svend Aage Ellefsen.